**Pārskata par darījumdarbības plāna īstenošanu Latvijas Lauku attīstības programmas 2014.-2020.gadam 6.1. apakšpasākumā "Atbalsts jaunajiem lauksaimniekiem uzņēmējdarbības uzsākšanai" iesniegšanas un gala maksājuma saņemšanas kārtība**

Pēc darījumdarbības plāna īstenošanas (īstenošanas laiks noteikts lēmumā par projekta apstiprināšanu) atbalsta saņēmējs papīra vai elektroniska dokumenta formā saskaņā ar normatīvajiem aktiem par elektronisko dokumentu izstrādāšanu Lauku atbalsta dienestā iesniedz:

**1. Pārskatu par darījumdarbības plāna īstenošanu.**

***Pārskatu par darījumdarbības plāna īstenošanu aizpilda elektroniskajā pieteikšanās sistēmā (EPS) projektu sadaļā vai papīra formā (pārskata forma ir pieejama Lauku atbalsta dienestā mājaslapā pie Pasākuma, sadaļā Veidlapas) un iesniedzama personīgi vai EPS*.**

**Pārskatā jānorāda:**

* **Sasniegtie saimniecības attīstības mērķi** (saskaņā ar Projekta iesnieguma B.2. tabulā paredzēto);
* **Mērķa izpildes rādītāji** (saskaņā ar Projekta B.1. tabulu):

**Plānotais un sasniegtais neto apgrozījums no nepārstrādātu lauksaimniecības produktu ražošanas darījumdarbības plāna īstenošanas gadā (2017.gads)**.

Aprēķina procentuāli kāds ir pieaugums pret pēdējo noslēgto gadu. Ja atbalsta saņēmējam nebija pēdējā noslēgtā gada pirms projekta iesniegšanas, tad pieaugumu aprēķina pret 15 000 *euro* (minimāli sasniedzamā robežvērtība).

**Plānotā un sasniegtā saimniecības ekonomiskā lieluma standarta izlaides (SI) vērtība**.

Aprēķina procentuāli kāds ir pieaugums uz 31.12.2017 pret SI vērtību, kāda bija uz projekta iesniegšanas dienu. SI vērtību aprēķinam izmanto **Standarta izlaides vērtība aprēķina kalkulatoru** (*kalkulators ir pieejama Dienestā mājaslapā pie Pasākuma*). Platības norāda saskaņā ar 2017.gada platību maksājumiem deklarētajām platībām, lauksaimniecības dzīvnieku skaitu ganāmpulkā uz 31.12.2017. Ja uz Projekta iesniegšanas dienu SI vērtība bija zemāka par 15 000 *euro* (minimāli sasniedzamā robežvērtība), pieaugumu rēķina pret 15 000 *euro*.

SI aprēķinu iesniedz kopā ar pārskatu.

*Ja ir novirzes no plānotā (sasniegti rādītāji ir zemāki, vai cita veida novirzes), sniedz pamatojumu par novirzēm sasniedzamajos rādītājos.*

* **Darījumdarbības plānā izpildāmie nosacījumi**

Pārskatā ir definēti darījumdarbības plāna laikā izpildāmie nosacījumi. Atbalsta saņēmējs atzīmē, kurš no nosacījumiem bija jāizpilda un rezultātu (piem., ir iegūts bioloģiskās saimniekošanas sistēmas sertifikāts).

Ja darījumdarbības plāna laikā bija papildus plānotas darbības (papildus apmācības, konsultācijas u.c.) uzskaita to izpildi.

* **Veiktie ieguldījumi**

Ja ieguldījumi veikti atbilstoši plānotajam un apstiprinātai tāmei, atzīmē, ka veikti atbilstoši plānotajam.

Ja projektā plānoti papildus ilgtermiņa ieguldījumi (par saimniecības līdzekļiem) un tie bija saistīti ar projekta mērķa sasniegšanu (Projekta B.3.4. tabula, Naudas plūsma), uzskaita veiktos ieguldījumus (aizpilda pārskatā norādīto tabulu).

**2. Maksājuma pieprasījumu par gala maksājumu**

***Maksājuma pieprasījumu aizpilda elektroniskajā pieteikšanās sistēmā (EPS) projektu sadaļā, vai papīra formā un iesniedzama personīgi vai EPS*.**

Maksājuma pieprasījumu iesniedz par gala maksājumu 20 procentu apmērā no kopējās atbalsta summas:

- Ja gala maksājums ir par ilgtermiņa ieguldījumiem, kopā ar maksājuma pieprasījumu iesniedz darījumu apliecinošos dokumentus un konta izrakstu, kas apliecina ilgtermiņa ieguldījumu apmaksu bezskaidras naudas norēķina veidā darījumdarbības plāna laikā, ja šie dokumenti nav iesniegti iepriekš;

- Ja gala maksājums ir par vispārējām izmaksām, tai skaitā konsultāciju pakalpojumu, mācību un apgrozāmo līdzekļu iegādes izmaksām un tāmē ir norādīts, piemēram, “Apgrozāmo līdzekļu iegāde”, “Vispārējās izmaksas”, kopā ar maksājuma pieprasījumu iesniedz kopsavilkumu, norādot galvenās izmaksu kategorijas un summas (piem., degvielas iegādes izmaksas – 1000 EUR, konsultanta pakalpojumu – 500 EUR u.c.). Ja šīs kategorijas jau ir noteiktas kā tāmes pozīcijas, piemēram – “Rulonu plēve EUR 1162.00”, “Degviela EUR 3294.00”, un apgrozāmie līdzekļi ir iegādāti par šīm summām, kopsavilkums ar maksājumu apliecinošiem dokumentiem nav jāiesniedz.

**!** Lūdzam ņemt vērā, ka, Dienests pārbaudē uz vietas saimniecībā pārbaudīs maksājumu apliecinošos dokumentus par apgrozāmiem līdzekļiem un vispārējām izmaksām.

Ja nav iesniegts konta izraksts par iepriekš apmaksātiem ilgtermiņa ieguldījumiem (80%), konta izrakstu, kas apliecina ilgtermiņa ieguldījumu apmaksu bezskaidras naudas norēķina veidā, iesniedz kopā ar pēdējo maksājuma pieprasījumu.

**!** Lūdzam ņemt vērā, ka uz pārskata iesniegšanas brīdi Atbalsta saņēmējam jābūt iesniegtai Valsts ieņēmumu dienestā Iedzīvotāju ienākumu nodokļa Gada deklarācijai vai Gada pārskatam par darījumdarbības plāna īstenošanas gadu.

Pēc pārskata un maksājuma pieprasījuma izvērtēšanas, ja darījumdarbības plāns īstenots atbilstoši plānotajam, Lauku atbalsta dienests veiks gala maksājumu 20% apmērā no apstiprinātās summas.

**Ja plānotie rādītāji un mērķi nav sasniegti plānotajā periodā, ir iespējams pagarināt darījumdarbības plāna īstenošanu, bet ne vairāk par 4 gadiem.**

**!** Atbalsta saņēmējam saimniecisko darbību jāveic vismaz četrus noslēgtus gadus pēc tam, kad stājies spēkā lēmums par projekta iesnieguma apstiprināšanu. Ja darījumdarbības plāna izpilde plānota otrajā vai trešajā gadā, pēc izpildes un pēdējā maksājuma saņemšanas, atbalsta saņēmējam jānodrošina darījumdarbības plānā sasniegto rādītāju saglabāšana turpmākos gadus (līdz 4.gadam pēc projekta apstiprināšanas).